Հեղինակած է օրէնքներու եւ գիտական տուեալներու գիրքեր, հրատարակած է թարգմանութիւններ որոնց մէջ նշանաւոր հանդիսացած է Թուրքիոյ օրէնքներուն հաւաքածոն, ուր 1839 թուականէն մինչեւ 1937 Թուրքիոյ օրինական ու իրաւական ամբողջ պաշտօնական հրատարակութիւնները ամբողջ պաշտօնական հրատարակութիւնները ամփոփուած են: Այս հոյակապ եւ երեսուն տարիներէ աւելի յամառ աշխատութեամբ ձեռք բերուած աշխատութիւնը գնահատուած է նոյնիսկ Աթաթիւրքէն եւ մեր աւագանիին ու նշանաւոր իրաւագէտներու գրութիւններով: Հատորներով գրուած իր ձեռագիր կենսագրականը շատ հետաքրքրական է եւ խրախուսիրչ:

2011 թվականին սկսել է հանդես գալ Վրաստանի երիտասարդական հավաքականում: Դեբյուտային խաղը կայացել է 2012 թվականի մայիսի 26-ին Բոսնիա և Հերցեգովինայի հավաքականի դեմ խաղում, որտեղ Վրաստանի հավաքականը կարողացավ հաղթել 4:2 հաշվով:

Ճշմարտություն տերմինն օգտագործվում է նաև ձևական տրամաբանության մեջ։ Գոյություն ունի «տրամաբանական ճշմարտություն», որը հակադրվում է փաստական ճշմարտությանը։ Տրամաբանության մեջ ասույթը համարվում է ճշմարիտ, եթե նրա ձևը համընկնում է կամ որոշ թույլատրելի գործողություններից հետո կարող է համընկնել տրամաբանական օրենքի հետ։

1855 թվականից Զեմպերը եղել է Ճարտարագիտական ինստիտուտի պրոֆեսոր՝ նպաստելով ուսումնական հաստատության ծաղկմանը. Զեմպերի դասախոսությունները լսելու էին գալիս Եվրոպայի տարբեր ծայրերից։ Նրա աշակերտներից մեկն է եղել շվեյցարացի ճարտարապետ Էմիլ Շմիդը:

Իդա Քավաֆյանը ճանաչված է որպես արդի ամենաբազմակողմանի դասական կատարողներից մեկը։ Նա հանդես է գալիս ինչպես մենահամերգներով, այնպես և որպես մենակատար` աշխարհի լավագույն նվագախմբերի հետ, ուսուցանում է, գործում է այլևայլ ժյուրիների կազմում, այդ թվում՝ Chamber music America-ի։ Իր ավելի քան քսանհինգ տարվա կատարողական գործունեության ընթացքում նա եղել է Նյու Մեքսիկոյի` Music from Angel Fire կամերային երաժշտության ամառային փառատոնի գեղարվեստական ղեկավարը, հանդես է եկել «Բոզար եռյակի» (Beaux Arts Trio ) կազմում (եռյակը ամերիկյան հնագույն՝ երաժշտական հանդեսներից մեկի՝ «Musical America» -ի կողմից ճանաչվել է որպես «տարվա համույթ» և ներկայացվել է Գրեմմիի)` 1992-1998 թթ., և հետագայում` ժամանակ առ ժամանակ, 1978 թվականին Քավաֆյանը թավջութակահար Ֆրեդ Շերիի (Fred Sherry), կլառնետիստ Ռիչարդ Շտոլցմանի (Richard Stolzman) և դաշնակահար Փիթըր Սերկինի հետ հիմնադրել է հայտնի «Թաշի» (TASHI) քառյակը (2008 թվականին «Թաշին», երեսնամյա դադարից հետո, մեծ հաջողությամբ հանդես եկավ Նյու Յորքում՝ Օլիվիե Մեսիանի հարյուրամյակին նվիրված համերգով), 1998-ին Իդա Քավաֆյանը հիմնել է իր «Օպուս մեկ» (Opus One) կամերային համույթը՝ դաշնակահար Ան-Մարի Մք-Դերմոթի (Anne-Marie McDermott), ալտիստ Սթիվեն Թենենբոմի (Steven Tenenbom) և թավջութակահար Փիթըր Վիլեյի (Peter Wiley) հետ; վերջերս (2011-2012) նա կազմել է մի նոր եռյակ՝ Trio Valtorna՝ դաշնակահար Ժիլ Վոնսատելի (Gilles Vonsattel) և վալտորնիստ Դեյվիդ Ջոլիի (David Jolley) հետ։ Քավաֆյանը հաճախ է ելույթ ունենում նաև Օրիոն (Orion String Quartet), Ամերիկյան (American String Quartet) և Շանհայի (Shanghai String Quartet) լարային քառյակների հետ։